Diari Oficial de la Generalitat Valenciana


Sumari del DOGV 4548, del 21-07-2003 (2003/8028)

Informació pública del programa d'actuació integrada per al desenvolupament de la unitat d'execució A-9.1 redelimitada del sòl urbà del Pla General d'Ordenació Urbana vigent, així com el respectiu projecte d'urbanització i projecte de reparcel·lació voluntària.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4548

Data del DOGV
:   21-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8028


Organisme emissor
:   Ajuntament de Borriana

Tipus de document
:   Anunci

Informació pública del programa d'actuació integrada per al desenvolupament de la unitat d'execució A-9.1 redelimitada del sòl urbà del Pla General d'Ordenació Urbana vigent, així com el respectiu projecte d'urbanització i projecte de reparcel·lació voluntària. [2003/M8028]
  
L'Ajuntament en Ple, en data 5 de maig de 2003, va adoptar el següent acord:
  
«Primer
  
Estimar parcialment les al·legacions presentades per Iberdrola Distribución Eléctrica, SAU, de conformitat amb l'informe tècnic i les consideracions que consten en la part expositiva del present acord.
  
Segon
  
Aprovarel programa d'actuació integrada per al desenvolupament de la unitat d'execució A-9.1 redelimitada del sòl urbà del Pla General d'Ordenació Urbana vigent, així com el respectiu projecte d'urbanització i projecte de reparcel·lació voluntària, amb les següents modificacions parcials que s'inclouen de conformitat amb el que estableix l'article 47.1 de la Llei 6/1994, de la Generalitat Valenciana:
  
I. En relació amb el conveni urbanístic:
  
A la clàusula 1ª-H s'ha d'afegir: «A aquest efecte, es presenta en l'Ajuntament amb caràcter previ a l'inici de l'execució de les obres (acta de comprovació del replantejament), els informes de viabilitat de les companyies subministradores que confirmen la idoneïtat de les solucions projectades i que servisquen de base al conveni a establir amb cada una d'aquelles.»
  
La clàusula 3ª ha de preveure que la garantia de promoció es presta en el termini de 15 dies des de la notificació de l'acord d'aprovació i adjudicació del programa, tal i com es requereix en el present acord.
  
Tercer
  
Decidir com a modalitat de gestió la gestió indirecta, delegant la condició d'agent urbanitzador en favor de la iniciativa empresarial que s'expressarà.
  
Quart
  
Adjudicar l'execució del programa d'actuació integrada per al desenvolupament de la unitat d'execució A-9.1 redelimitada a Vicenta Martínez Moliner, d'acord amb l'alternativa tècnica i proposició juridicoeconòmica per ella presentades i amb les modificacions que figuren en el punt dispositiu segon d'aquest acord, i condicionar-ne l'adjudicació al compliment del que s'assenyala en el punt següent i a la seua inscripció en el Registre de Programes i Agrupacions d'Interés Urbanístic.
  
Cinquè
  
Requerir Vicenta Martínez Moliner perquè diposite en la tresoreria municipal la garantia de 2.162,66 euros (7% cost d'urbanització) en el termini de 15 dies, comptadors des de la recepció d'aquest acord, i perquè, en el termini de 30 dies, subscriga el conveni urbanístic proposat, amb les modificacions que es recullen en l'apartat segon d'aquesta part dispositiva. En el citat termini s'ha de presentar el projecte d'urbanització visat pel col·legi professional corresponent.
  
Sisè
  
Procedir a la inclusió en l'Inventari Municipal de Béns, amb el caràcter de béns de domini públic, els terrenys cedits, de conformitat amb el que disposa el Reglament de Béns de les Entitats Locals.
  
Setè
  
Procedir a la recepció formal dels terrenys que a continuació es transcriuen, en virtut de la cessió gratuïta per a vials:
  
«Sòls de cessió amb destí dotacional públic, com a viari prolongació del carrer de Suera fins al seu entroncament amb l'entrador posterior a aquell, amb un total de tres-cents vuitanta-vuit metres i vint-i-cinc decímetres quadrats, (388,25 m²)».
  
Inscripció registral: La finca descrita és part segregada de la finca núm. 34.203, inscrita al tom 1143, llibre 398, foli 41.
  
Vuitè
  
Aprofitament subjectiu corresponent als terrenys que es cedeixen gratuïtament i que han estat descrits en el dispositiu anterior, acceptant la renúncia expressa de Vicenta Martínez Moliner a sol·licitar-ne l'expropiació (77.3 LRAU).
  
Novè
  
Afectar els terrenys cedits als fins prevists en el planejament.
  
Deu
  
Autoritzar l'Alcaldia Presidència a la firma dels documents corresponents i a la realització de totes aquelles gestions tendents a la inscripció dels terrenys cedits i de la reserva d'aprofitament en el Registre de la Propietat, així com de qualsevol altra que resulte necessària per a l'execució d'aquest.
  
Onze
  
Traslladar el programa d'actuació integrada objecte d'aprovació i adjudicació a la conselleria competent en urbanisme, de conformitat i als efectes previstos en l'article 47.7 de la LRAU.
  
Dotze
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 LRAU.
  
Tretze
  
Publicar l'aprovació del programa d'actuació integrada i del projecte de reparcel·lació en el Butlletí Oficial de la Província de Castelló i del projecte d'urbanització de la unitat d'execució A-9.1 redelimitada en el Diari Oficial de la Generalitat Valenciana, tal com disposen els articles 59.4 i 34 de la Llei 6/1994, de 15 de novembre.
  
Catorze
  
Notificar aquest acord als interessats, comunicant que contra aqueix, per posar fi a la via administrativa, poden interposar, en el termini d'un mes a partir del següent a la notificació d'aquest acord, recurs potestatiu de reposició davant aquest Ajuntament en Ple, o, en el termini de dos mesos, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposen l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.»
  
Cosa que es fa pública per a general coneixement, de conformitat amb el que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.